description: Една от първите изложби представени в младата галерия за съвременно изкуство Cu29, в Пловдив , е кураторския проект на Йово Панчев "OUT OF MEMORY"....

title: Изложба "OUT OF MEMORY"

maintext:
Публикацията е част от платеното съдържание в Капитал Light.
Една от първите изложби представени в младата галерия за съвременно изкуство Cu29, в Пловдив , е кураторския проект на Йово Панчев "OUT OF MEMORY". Изложба е съставена изцяло от творби на Радослав Мъглов. За изложбата куратора казва:"В този опит за въвличане на т.нар. пластическа традиция в изчистен и стегнат информел се появава скришом субверсивният момент. Сякаш излязла от спора на епидермиса като семка е посята грандиозната ебавка с така наречената традиция, с тялото като пластическа тема. В позитивните отпечатъци на части от тяло в бял гипс, във форма, която е акт, но и маска, етюд и факт, се заражда един въпрос. Ежедневното потребление на човешкото тяло, на фигурата, като обект се проблематизира и изледва като художествен образ. Отпечатъкът, обаче, е нещо по различно, свързва се с Ив Клайн и неговите антропоморфни опити рисуване с женско тяло като инструмент. Недостатъчно третирано в изкуството у нас инструменталното ползване на тялото се ограничава до радикалните форми на пърформанс или баналните символни и физически потреби. Липсва точно това нормално, чисто и леко интерпретиране на тялото като форма и плът ненатоварено с митове и легенди, символика. Тялото без ореол, без дух и духовни качества. Тялото по Батай, по самосебе си. Оставя следи - други тела, те оствят други, а запечатването им във фосили е художествен жест, изпълнен с плът, но и лекота, каквато може да носи само класическия гипс, плътта и любовта."Радослав Мъглов завършва скулптура през 2005. в Националната Художествена Академия, София. Живее и работи в София. Работи в различни медии като скулптура, колаж, видео, инсталация.


description: Енергийната компания емитира 130 млн. евро, които ще бъдат качени на борсата. 40 млн. от тях купи Черноморската банка за търговия и развитие

title: "Енерго-про" издаде най-голямата частна емисия облигации в България

maintext:
Дружеството, ръководено от Момчил Андреев ще финансира свои капиталови разходи и съществуващи задължения.
© Надежда Чипева
Част от емитираните облигации ще се търгуват на Българската фондова борса (БФБ)
"Енерго-про Варна" пласира облигации за 130 млн. евро на вътрешния пазар, а 40 млн. евро от тях е записала Черноморската банка за търговия и развитие. Освен че е най-голямата емисия на частна компания в България, тя е успяла да привлече големи институционални инвеститори – банки, пенсионни фондове и управляващи дружества, като половината са от Централна и Източна Европа, стана ясно от съобщения на двете компании. Предстои емисията да бъде качена и за вторична търговия на Българската фондова борса до 6 месеца, където "Енерго-про Варна" ще е и най-големият емитент на такива книжа. Така компанията ще се завърне на фондовия пазар, макар и с облигации, след като до средата на 2015 г. акции на двете й основни дружества ("Мрежи" и "Продажби" - бившите на Е.ON) се търгуваха на БФБ - София. Според представители на пазара емисията е и доказателство за доверието в частния енергиен сектор в България. Наскоро и ЧЕЗ договори заем за 116 млн. евро кредит от ЕБВР. В момента други български дружества имат по-голям обем бондове (БЕХ, БТК и др.), но те са емитирани на международните пазари.Бондовете на "Енерго-про" са със седемгодишен срок, а лихвеният купон е 3.5%, като такава е била и доходността по информация на "Капитал". Инвеститорите, които са записали книжата, са 23 на брой, а най-големият, с 40 млн. евро, е Черноморската банка за търговия и развитие (ЧБТР), която е създадена от страните - участнички в Черноморското икономическо сътрудничество, сред които и България, и е с капитал от 3.45 млрд. евро. Останалите инвеститори в емисията са международни и български банки, пенсионни фондове и асет мениджъри, като общият им брой е 23. Сред тях има и австрийски инвеститори. Мениджър по сделката е "Балканска консултантска компания ИП".Приходите от облигациите ще бъдат инвестирани в дейности за развитие на електроразпределителната мрежа в Североизточна България, които са предвидени за периода 2016 - 2023 г. Инвестиционната програма на дружеството включва придобиване на активи, изграждане на нови съоръжения, подмяна и рехабилитация на съществуващата електроразпределителна инфраструктура и други. С част от парите ще се оптимизират финансовите потоци и разходи, както и ще се рефинансират съществуващи задължения на компанията. Остатъчни средства от приходите по емисията могат да бъдат инвестирани и в други енергийни активи в България, Грузия, Турция и Румъния, посочват от "Енерго-про" в официалното съобщение.През юни "Енерго-про Варна" взе заем от 114 млн. лв. от Банка ДСК. Той беше за срок от едва шест месеца и изтича на 10 декември, което означава, че най-вероятно част от сумата по облигацията може да бъде използвана за неговото рефинансиране. Лихвата при него е доста по-ниска - едномесечен Sofibor + 1.30% годишно, но не по-малко от 1.30% годишно. Постигнатата лихва по бонда сега е 3.5%, но на фона на пазара той изглежда изгоден за емитента. Например облигацията за 550 млн. евро на държавния БЕХ е 5-годишна и постигна доходност от 5.125% при пласмента й в края на юли. Тя обаче е необезпечена, докато при "Енерго-про" са заложени ключови активи по информация на "Капитал"."Сделката е показателна както за доверието, с което се ползва "Енерго-про" в страната и чужбина, така и за капацитета на българския финансов сектор да мобилизира ресурс за кредитиране на мащабни проекти", заяви главният изпълнителен директор на компанията Момчил Андреев. От "Енерго-про" не пожелаха да дадат по-конкретни подробности за намеренията си.При емисията е интересно и навлизането на Черноморската банка, където акционер с 13.5% е и България. В случая тя е играла и за пръв път на първичния облигационен пазар в страната като т.нар. anchor investor. Това е инвеститор, който заявява и записва значителна част от емисията, поемайки конкретни ангажименти по нея, с което дава положителен сигнал за останалите инвеститори."Чрез инвестицията си в тези облигации искаме да подкрепим инвестиционната програма на "Енерго-про Варна". С тази операция не само ще подобрим и развитието и ликвидността на фондовата борса, където ще бъдат листнати облигациите, но ще допринесем и за подобряване на енергийната ефективност в станата", коментира в прессъобщение президентът на банката Ихшан Угур Деликанли.Компаниите от групата на "Енерго-про България" се представят много добре по отношение на финансовите резултати за деветмесечието на 2016 г., показват публикуваните отчети. "Енерго-про мрежи", която притежава електроразпределителната мрежа в Североизточна България, има увеличение на печалбата си от 43% спрямо същия период на миналата година, достигайки 30.8 млн. лв. Още по-голямо увеличение на печалбата има "Енерго-про продажби", която обслужва клиентите на регулирания пазар. При тях тя се е увеличила с 92% до малко над 17 млн. лв. При "Енерго-про енергийни услуги", която работи на свободния пазар, на който клиентите сами избират доставчика си, има минимално понижение на печалбата от 3.08% при увеличение на приходите на компанията от 81.4%. Последните достигат 205 млн. лв., показват отчетените данни.На българския пазар компанията присъства от 2000 г. със закупването на водноелектрически централи. Към момента притежава ВЕЦ-ове, обединени в три каскади - "Санданска Бистрица", "Копринка" и "Петрохан". От юни 2012 г. "Енерго-про" е собственик и на електроснабдяването в Североизточна България, което купи от германската Е.ON. евро на вътрешния пазар, а 40 млн. евро от тях е записала Черноморската банка за търговия и развитие. Освен че е най-голямата емисия на частна компания в България, тя е успяла да привлече големи институционални инвеститори – банки, пенсионни фондове и управляващи дружества, като половината са от Централна и Източна Европа. Предстои емисията да бъде качена и за вторична търговия на Българската фондова борса до 6 месеца, където "Енерго-про Варна" ще е и най-големият емитент на такива книжа. Така компанията ще се завърне на фондовия пазар, макар и с облигации, след като до средата на 2015 г. акции на двете й основни дружества ("Мрежи" и "Продажби" - бившите на Е.ON) се търгуваха на БФБ - София. Според представители на пазара емисията е и доказателство за доверието в частния енергиен сектор в България. Наскоро и ЧЕЗ договори заем за 116 млн. евро кредит от ЕБВР". В момента други български дружества имат по-голям обем бондове (БЕХ, БТК и др.), но те са емитирани на международните пазари.Бондовете на "Енерго-про" са със седемгодишен срок, а лихвеният купон е 3.5%, като такава е била и доходността по информация на "Капитал". Инвеститорите, които са записали книжата, са 23 на брой, а най-големият, с 40 млн. евро, е Черноморската банка за търговия и развитие (ЧБТР), която е създадена от страните - участнички в Черноморското икономическо сътрудничество, сред които и България, и е с капитал от 3.45 млрд. евро. Останалите инвеститори в емисията са международни и български банки, пенсионни фондове и асет мениджъри, като общият им брой е 23. Сред тях има и австрийски инвеститори. Мениджър по сделката е "Балканска Консултантска Компания ИП".Приходите от облигациите ще бъдат инвестирани в дейности за развитие на електроразпределителната мрежа в Североизточна България, които са предвидени за периода 2016 - 2023 г. Инвестиционната програма на дружеството включва придобиване на активи, изграждане на нови съоръжения, подмяна и рехабилитация на съществуващата електроразпределителна инфраструктура и други. С част от парите ще се оптимизират финансовите потоци и разходи, както и ще се рефинансират съществуващи задължения на компанията. Остатъчни средства от приходите по емисията могат да бъдат инвестирани и в други енергийни активи в България, Грузия, Турция и Румъния, посочват от "Енерго-про", става ясно от официалното съобщение.През юни "Енерго-про Варна" взе заем от 114 млн. лв. от Банка ДСК. Той беше за срок от едва шест месеца и изтича на 10 декември, което означава, че най-вероятно част от сумата по облигацията може да бъде използвана за неговото рефинансиране. Лихвата при него е доста по-ниска - едномесечен Sofibor + 1.30% годишно, но не по-малко от 1.30% годишно. Постигнатата лихва по бонда сега е 3.5%, но на фона на пазара той изглежда изгоден за емитента. Например облигацията за 550 млн. евро на държавния БЕХ е 5-годишна и постигна доходност от 5.125% при пласмента й в края на юли. Тя обаче е необезпечена, докато при "Енерго-про" са заложени ключови активи по информация на "Капитал"""Сделката е показателна както за доверието, с което се ползва "Енерго-про" в страната и чужбина, така и за капацитета на българския финансов сектор да мобилизира ресурс за кредитиране на мащабни проекти", заяви главният изпълнителен директор на компанията Момчил Андреев. От "Енерго-про" не пожелаха да дадат по-конкретни подробности за намеренията си.При емисията е интересно и навлизането на Черноморската банка, където акционер с 13.5% е и България. В случая тя е играла и за първи път на първичния облигационен пазар в страната като т.нар. anchor investor. Това е инвеститор, който заявява и записва значителна част от емисията, поемайки конкретни ангажименти по нея, с което дава положителен сигнал за останалите инвеститори."Чрез инвестицията си в тези облигации искаме да подкрепим инвестиционната програма на "Енерго-про Варна". С тази операция не само ще подобрим и развитието и ликвидността на фондовата борса, където ще бъдат листнати облигациите, но ще допринесем и за подобряване на енергийната ефективност в станата", коментира в прессъобщение президентът на банката Ихшан Угур Деликанли.Компаниите от групата на "Енерго-про България" се представят много добре по отношение на финансовите резултати за деветмесечието на 2016 г., показват публикуваните отчети. "Енерго-про мрежи", която притежава електроразпределителната мрежа в Североизточна България, има увеличение на печалбата си от 43% спрямо същия период на миналата година, достигайки 30.8 млн. лв. Още по-голямо увеличение на печалбата има "Енерго-про продажби", която обслужва клиентите на регулирания пазар. При тях тя се е увеличила с 92% до малко над 17 млн. лв. При "Енерго-про енергийни услуги", която работи на свободния пазар, на който клиентите сами избират доставчика си, има минимално понижение на печалбата от 3.08% при увеличение на приходите на компанията от 81.4%. Последните достигат 205 млн. лв., показват отчетените данни.На българския пазар компанията присъства от 2000 г. със закупването на водноелектрически централи. Към момента притежава ВЕЦ-ове, обединени в три каскади - "Санданска Бистрица", "Копринка" и "Петрохан". От юни 2012 г. "Енерго-про" е собственик и на електроснабдяването в Североизточна България, което купи от германската Е.ON.

fasttext_language: bg


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите за работа на Karieri.bg

maintext:
© Yuya Shino
Много хора все още вярват, че успехът е предназначен само за надарените с ум. Напук на това популярно мнение обаче различни проучвания показват, че всъщност нагласата на човек е много по-важна от неговия IQ.Като цяло има два типа личности – с фиксиран начин на мислене и с мислене, насочено към растеж. При първия случай хората смятат, че са такива, каквито са и няма как да се променят. Тогава те изпитват проблеми с предизвикателствата, защото това, което им изглежда непосилно, ги кара да се чувстват безнадеждни и претоварени.Хората с мислене, насочено към растеж, вярват, че могат да се усъвършенстват с много усилия, труд и постоянство. Те често постигат по-високи резултати от другата категория, понеже се възползват от предизвикателствата и ги приемат като възможност да научат нещо ново.Затова, в случай че сте сред тези, които непрекъснато търсят нови пътища за професионално израстване, не пропускайте да разгледате обявите за работа на Karieri.bg търси Юридически секретар търси Business Analysis Professional търси Офис мениджър /по заместване/ търси:търси Finance Manager търси:търситърси:търси National Quality, Health, Safety and Environment Manager търси Junior Broker търси:


description: Конкуренцията свали цената на депото с близо 8 млн. лв.

title: Обединение с основен участник "Геострой" ще строи "Земляне"

maintext:
В депо "Земляне" ще се помещават чисто новите мотриси Siemens, които ще превозват пътниците по третия метродиаметър
© ЮЛИЯ ЛАЗАРОВА
Обединение "Геометро Земляне" очаквано победи в търга за метродепо "Земляне" и ще строи съоръжението в кв. Красно село през следващите две години. Консорциумът предложи втората най-ниска цена- почти 50.6 млн.лв. без ДДС, но получи максималния брой точки за техническа оферта. Обединението заедно със следващите два кандидата в класирането трябваше да предоставят финансови обосновки за предложените си цени. Причината е, че в търга се регистрираха рекордни разлики в цените на отделните кандидати, достигащи до почти 40 млн. лв., при положение че прогнозната стойност за цялата поръчка е 58 млн. лв. без ДДС.Най-ниската цена предложи "Трейс груп холд" - 49.89 млн.лв. По техническия показател обаче те получиха по-малко точки и останаха на трето място в класирането. Второто място зае компанията "ИСА 2000".Консорциумът победител е с участници "Геострой"- с 93%, "Трансремонтстрой" - с 5% (и двете са част от групата на "Геотехмин" на Цоло Вутов) и проектантската компания "Биас-М"- с 2%. "Геострой" заедно с "Геотехмин" и "Метропроект" изградиха участъка от софийското метро до "Бизнес парк София", който включва метростанция 16 и тунел с дължина 0.9 км. "Геострой" ще отговаря за управлението на проекта, строително-монтажните работи и въвеждането на депото в експлоатация. "Трансремонтстрой" ще отговаря за релсовия път и за транспортирането на отпадъци. На "Биас–М" са поверени проектирането и авторският надзор на обекта. Обединението ще използва и два подизпълнителя - "Старт инженеринг" и "Атко трейд". Първата компания ще изгради електрическата системата на обекта, а втората ще достави технологичното оборудване.Поръчката е за проектиране, изпълнение и технологично оборудване на метродепото, което ще се изгради върху част от територията на сегашния автобусен гараж "Земляне". През него преминава основното трасе на метрото от трета метролиния - между метростанции 14 и 15. Съоръжението включва гаражно отделение за 26 влака, ремонтно хале, административна сграда, автомобилен гараж и релсов път с 13 коловоза. Срокът за изпълнение е 24 месеца.В депо "Земляне" ще се помещават чисто новите 20 мотриси Siemens Inspiro, които ще превозват пътниците по отсечката "Красно село" - бул. "Владимир Вазов" - първият етап от трети метродиаметър. В бъдеще депото ще обслужва целия трети лъч на метрото (от кв. "Горна баня" до кв. "Левски"), а броят на влакчетата може да се увеличи до 30 според условията на договора за доставка.


description: Най-големите комуникационни групи в България отчитат ръст на приходите и търсят разширяване към чужди пазари

title: Кой кой е в рекламния бизнес

maintext:
[Shutterstock]
Николай Неделчев, изпълнителен директор на Publicis One за България
Искаме да вдигнем нивото на творческия продукт
"Дигитализацията ще бъде един от основните ни приоритети. Освен това искаме да вдигнем нивото на творческия продукт. Ще се фокусираме и върху това продуктите, които създаваме, да бъдат абсолютно интегрирани и да дават най-голямата добавена стойност на клиентите. Целта ни е клиентите ни да получават single point of contact и интегриран продукт на добра цена."
София Пенева, изпълнителен директор на BBDO Group
Развиваме дългосрочни отношения с клиентите
"Фокусираме усилията си в три основни направления. Първият ни приоритет е да утвърдим и да задълбочим отношенията си с настоящите клиенти. Неслучайно средната продължителност на договорните отношения с основните ни клиенти е над 10 г., а най-дълготрайната ни връзка с настоящ клиент датира от основаването на агенцията преди 23 години. "
Ангелос Парасхакис, изпълнителен директор на BBDO Group
Рекламният пазар ще се консолидира
"При този обемът от работа и при недостиг на хора, това ще доведе до консолидация на пазара. Българският пазар не може да си позволи толкова много рекламни и медиа агенции. Затова винаги си държим очите отворени за придобивания, ако предвиждаме това като логичен ход, за да растем."
Екатерина Тупарева, изпълнителния директор на Ogilvy Group Bulgaria
Целим се в чужди пазари
"Стараем се да предлагаме комплексни бизнес решения. Не на последно място се целим в чужди пазари. Българският пазар е малък, ценови и се развива не достатъчно бързо. Това вече успяхме да постигнем с МetricDS. Те работят за Полша, Сърбия, Канада, дори за американския пазар."
Мария Грашнова, изпълнителния директор на Dentsu Aegis Network за България
Инвестираме в дигитално подготвени хора
"Трябва да споделяме повече с хората, да си говорим повече с тях и да се учим – от тях и с тях, да окуражаваме промяната, новите начини на работа и да ценим различното мислене. Инвестицията в хора, готови да посрещнат предизвикателствата на дигиталната икономика, ще направят всяка компания много по-конкурентна от сега."
Турбуленциите, през които премина рекламната индустрия след кризата, са сравними може би само с трансформацията на медийните компании в търсенето им на устойчив бизнес модел. През последната безгрижна година за рекламния бизнес в България нетните инвестиции в реклама възлизаха на 519 млн. лева, докато през 2015г. те са общо около 330 млн.лева. Заедно с бюджетите се срина и цената на рекламата и тарифите за обслужване на клиенти на агенциите.За мениджърите на рекламни компании в страната това означаваше да проявяват гъвкавост при спадащите обеми на рекламния пазар. Да устояват на натиска за сваляне на цените за обслужване, докато участват във въртележката от конкурси за оптимизиране на разходите на компаниите. Да се стремят да диверсифицират портфолиото си от услуги, за да компенсират спадовете в маркетинговите разходи на клиентите си. И да търсят и развиват таланти в дигиталната сфера при растящата конкуренция за кадри от софтуерната индустрия.В това и в следващите пет издания на рубриката "Медиа и реклама" ще проследим как изглежда целият този процес през финансовите резултати за 2015 г. на най-големите агенции в България от целия спектър на комуникационния бизнес. Започваме с Големите пет. Така условно наричаме комуникационните холдинги, които са част от глобални рекламни мрежи, имат широко портфолио от рекламни и медийни услуги и през тях минава голяма част от рекламните обеми.В следващите броеве ще продължим с топ 20 на творческите, медийни и дигитални агенции, компаниите за външна реклама и BTL (рекламни услуги извън медиите, като например събития - бел. ред.) и PR агенциите. Основен критерий за изготвянето на класацията е общият размер на приходите за 2015 г. на рекламните компании. Данните са събрани от подадена от самите компании информация, както и от публични източници на информация, като част от отчетите са взети от Търговския регистър. Освен финансови резултати в поредицата ще намерите информация за клиентите, които обслужват агенциите, оценки и прогнози за обема и развитието на рекламния пазар от управляващите директори на най-големите компании, както и разкази за техните бизнес планове и приоритети за следващата година.И петте най-големи комуникационни групи отчитат увеличение на приходите си. Добрите им финансови резултати за 2015 г. отразяват стабилната макрорамка и увеличаването на потреблението, което мотивира рекламодателите да инвестират повече. Тази година топ мениджърите предвиждат или да се запазят нивата от предходната, или ръст от 3-4%. Като медиа микс наблюдават покачването на дела на телевизионната реклама и уви, не толкова бързо развитие на интернет рекламата, на колкото индустрията се надява. Рекламните мениджъри са позитивни и за собствените си финансови резултати за 2016 г., като предвиждат да растат чрез прибавяне на нови компании в портфолиото си, през излаз на чужди пазари и разширяване на броя на служителите си, за да могат да обслужват повече бизнес. Някои компании се оглеждат и за придобивания, за да компенсират малките обеми на пазара. Като най-големи предизвикателства пред комуникационния бизнес се очертават липсата на единна валута за измерване на ефективността на рекламата в телевизия и дигиталната трансформация, която изисква инвестиции в хора и обучения.Ето какво коментираха мениджърите на водещите групи:Бележка: "Капитал" потърси всички комуникационни групи за потвърждение и коментар на финансовите резултати и информация за клиентите, които обслужват.


description: И още: Световни медии за България: Несигурност с проруски генерал; Как Тръмп може да разочарова Путин

title: Мнения Daily - Бюджет по време на оставка

maintext:
Звучи невероятно скоростното му приемане при сегашния финансов министър Горанов. Ако фискалната политика отиде само в ръцете на депутатите, опасността от популизъм и ново издънване е много реална.
© НАДЕЖДА ЧИПЕВА
Фотограф: Надежда Чипева
Съдбата на правителството е заложена на карта в неделния балотаж. Изборите за президент отразяват разочарованието на избирателите от корупцията, бавните реформи и ниските доходи.
Икономическа програма на Тръмп не вещае нищо добро за Москва, защото застрашава основния руски източник на доходи - печалбите от износа на енергийни суровини.
Фотограф: Sergei Karpukhin
От коментар на Петър Ганев, Институт за пазарна икономикаВ понеделник правителството ще подаде оставка. Това, разбира се, съвсем не е гарантирано, но за целите на тази статия ще приемем, че ще се случи. Оставяйки обществените и политическите последствия от подобно действие настрана, важно е да погледнем какво би се случило с държавните финанси при оттегляне на правителството.Напомняме, че подобен сценарий с оставка и назначаване на служебен кабинет гледахме и през 2013, и през 2014 г., като и двата пъти бюджетът беше издънен, но не по вина на служебните правителства. Особено интересно беше през 2014 г., когато служебният кабинет застъпи в бюджетно време (края на октомври и началото на ноември), което забави изключително много внасянето на бюджет 2015 в парламента. Последното се случи чак в началото на декември при новото редовно правителство. Какво можем да очакваме сега, ако в понеделник правителството падне?Подаването на оставка ни вкарва в сценария с връчването на мандати от президента на най-големите парламентарни партии (по ред на големината), които очаквано не се реализират. Сроковете обаче са от значение. Опитът с предните две служебни правителства показва, че от оставката до назначаването на служебния кабинет изминават между 2 и 3 седмици. Ако оставката дойде на 14 ноември, то в края на месеца би следвало вече да имаме служебно правителство - президентът безспорно ще форсира процедурата, както през 2014 г. Звучи невероятно да се тръгне към някакво скоростно приемане на бюджета така, че процесът да се затвори при текущия финансов министър. Т.е. при оставка най-вероятно ще се приеме в рамките на краткия мандат на служебния финансов министър някъде през декември.Последното е напълно възможно, тъй като парламентът няма да бъде разпуснат - в последните три месеца от мандата си президентът не може да разпусне парламента. Това би ни поставило в уникална ситуация да имаме действащ парламент и служебен кабинет, който не е производна на парламентарно мнозинство, а е назначен от президента. Тук вече идва големият въпрос - как служебен министър и стар парламент приемат бюджет?Най-вероятно и служебният министър, и парламентът ще работят с вече внесения такъв. Депутатите могат да си го гласуват така, както решат. Това е много опасен сценарий. По смисъла на конституцията правителството се крепи от парламентарно мнозинство и ако всякакви мостове между двете се изгорят, то пада и се избира нов парламент. При разрив между двете власти остава изпълнителната да действа (служебно правителство), а законотворците се разпускат. В този уникален сценарий, в който може да влезем сега, законотворците ще са в позиция да изземат и работата на финансовия министър, чиято временна позиция няма нищо общо с парламентарното представителство.Подобен сценарий отваря вратите за много популизъм. Такъв, какъвто сме виждали през годините - например актуализации на бюджета и нови разходи. Един прост пример - всеки депутат популист би гласувал всякакви разходи, за да се хареса на хората. Ако фискалната политика отиде само в ръцете на депутатите, то опасността от популизъм и ново издънване на бюджета е много реална. Особено в условията на предизборната ситуация.Всякакво покачване на разходите по самоинициатива на депутатите и без съгласието на служебния финансов министър следва да бъде строго осъдено, като отговорността тук ще падне и върху фискалния съвет - той ще бъде институционалният медиатор между временен финансов министър и отиващ си парламент.Всичко казано по-горе може и да се окаже безсмислено при различен изход в неделя (президентските избори) или понеделник (обещанието на премиера). Шансовете от реализирането на подобен сценарий обаче са достатъчно големи, за да посочим отрано подводните камъни пред проекта на бюджет за следващата година. Въпреки нетрадиционните обстоятелства институционалната рамка позволява да не го издъним, както се случи през 2013 и 2014 г.Несигурност с проруски генералОчакваната победа на президентските избори на приятелски настроен към Русия бивш генерал вещае месеци на политическа несигурност в България. Премиерът Бойко Борисов обеща да подаде оставка при победа на ген. Румен Радев и това ще запрати страната към извънредни парламентарни избори, вероятно през пролетта на 2017 г. Това може допълнително да забави реформите и да разочарова инвеститорите.Радев, който е новак в политиката, проведе кампания със силна антиимигрантска реторика и тези, че националният интерес на България е в намирането на баланс между изискванията за членство в ЕС и по-добри връзки с Москва. Той спечели от недоволството на избирателите от правителството на Борисов и усещането, че то не е успяло да постигне нещо значително в изкореняването на корупцията и реформирането на публичния сектор.Фаворитът за победител на балотажа не агитира за напускане на западните съюзи, защото си дава сметка за финансовите последици от загубата на средства от ЕС и традиционното разцепление в лоялността на българите към Русия и Запада.Но той призовава за прагматично отношение на България към нарушаването на международното право от Русия с анексирането на Крим. "Хората са загрижени за целите му, тъй като той изпраща противоречиви послания. Радев е по-мек спрямо Русия, най-малкото за да спечели русофилската част от избирателите, но въпреки това мисля, че той е 100% за НАТО", казва западен дипломат в София, пожелал анонимност.От коментар на агенция "Ройтерс"Борисов, изглежда, допусна много тежка грешка с номинирането на Цачева. "Заплахата му да подаде оставка мобилизира опонентите му повече, отколкото поддръжниците му", казва Живко Георгиев от "Галъп интернешънъл".От коментар на агенция "Франс прес"Проруски кандидати за президент вероятно ще спечелят в България и Молдова. Изборите в страните от бившия комунистически блок са тест за ЕС срещу все по-експанзионистичната Русия.От публикация във вестник "Гардиън"Президентските избори в България са тест за политическото статукво. Възприеманият като проруски настроен Румен Радев определено ще е различен от антируския президент Росен Плевнелиев. Правителството на Бойко Борисов възстанови стабилността след месеци на протести, но изгуби популярността си заради бавното темпо на реформите, масовата корупция и беднотията. Предсрочни избори вероятно ще хвърлят България в нова нестабилност, тъй като социологическите проучвания сочат, че ГЕРБ няма да спечели на тях мнозинство в парламента.От коментар на "Дойче веле"Постът на премиера Борисов и съдбата на коалиционното му правителство са под въпрос. Оставката му може да предизвика третите в рамките на 5 години предсрочни избори. Вотът няма отношение към парламента, но ако Борисов напусне кораба навреме, би могъл да разчита на по-висока подкрепа на следващите избори. ГЕРБ очевидно ще доминира в следващия парламент, но най-накрая трябва да се откажем от лукса и наивната идея за еднопартийно мнозинство", казва Първан Симеонов от "Галъп интернешънъл". В този сценарий най-близкият възможен срок за избори е март 2017 г.От публикация на агенция "Блумбърг"Как Тръмп може да разочарова ПутинОт коментар на Андрей Гурков, "Дойче веле"Когато стана ясно, че Доналд Тръмп печели изборите в САЩ, в Държавната дума избухнаха силни аплодисменти. Руските депутати приеха триумфа на републиканския кандидат почти като свой собствен. Още преди година Кремъл открито заяви симпатиите си към тогавашния аутсайдер. А сега, след изборния маратон, руският политически елит се чувства удовлетворен. Защото Владимир Путин отново заложи на печеливша карта.За московската любов към Тръмп има две причини. Първо: Кремъл отхвърляше напълно кандидатката на демократите Хилари Клинтън, тъй като очакваше от нея - в случай че тя бе спечелила изборите - много твърд курс спрямо Русия. Било то по отношение на Украйна, Сирия или човешките права. Второ: Кремъл се радваше на сигналите, които Доналд Тръмп изпращаше по време на предизборната си кампания - той говореше за сближаване с Русия и дори подсказа, че би могъл да приеме анексията на Крим. А това беше решаващо за Путин!Руският президент се надяваше и продължава да се надява, че Доналд Тръмп ще му опрости греха със завладяването на украинския полуостров и ще отмени санкциите срещу Русия. Тази надежда се подсилва от чувството, че с авторитарен мачо като Тръмп биха могли да се правят добри сделки, че дори да се завърже и приятелство. Та нали двамата президенти са горе-долу на една вълна по отношение на светогледа си! Доналд Тръмп е нещо като втори Берлускони, само че много по-могъщ от италианеца.Дали ще излязат сметките на кремълския шеф? Никой не знае как ще действа политическият новак в Овалния кабинет - доколко ще се вслушва в съветниците си, в своята Републиканска партия, в Конгреса и Сената, а и дали ще се съобразява с европейските си партньори. Възникналата в московските глави представа за партньорство между двама лидери, които седят заедно на масата за преговори на равна нога и разделят света на сфери на влияния, както на конференцията в Ялта през 1945 година, има обаче един съществен недостатък.Доналд Тръмп беше избран за президент заради обещанието му да възвърне мощта на Америка. Тази мощ се състои от вътрешни икономически успехи и глобална ръководна роля. Само че е съмнително дали Доналд Тръмп ще успее да предостави на своите избиратели в Средния Запад онези работни места, които той иска да върне от Китай или някои други страни. Едно обаче е ясно: че структурните промени ще отнемат много време. Дали жадният за успехи и разглезен от победи Тръмп ще има търпението да чака толкова дълго?Новоизбраният американски президент разполага обаче и със световната сцена, на която чрез впечатляващи акции би могъл да се опита да наложи усещането за мощ на Америка. А кой беше този, който през последните години най-гръмко поставяше под въпрос претенциите на САЩ за водеща роля в света? Владимир Путин. Пропагандираната от него концепция за един мултиполярен свят, в който, според Путиновия прочит, Русия е глобален играч, не се връзва с представата на Тръмп за Америка като най-велика нация на тази земя.Това, разбира се, няма да доведе непременно до тежък конфликт между двете най-големи ядрени сили, както се опасяват някои. Но импулсивният Доналд Тръмп бързо би могъл да се изкуши да поразтърси демонстративно Владимир Путин, ако руският президент се опита да му се изпречи на пътя. Например в Сирия при борбата срещу ИД. Ако това стане, руската мечта за "ос на могъщите Москва-Вашингтон" може бързо да се изпари.Но дори и Доналд Тръмп, верен на своите изолационалистични обещания, да даде на заден ход във външната политика: неговата икономическа програма за Америка не вещае нищо добро за Москва. Защото тя застрашава основния руски източник на доходи. А именно: печалбите от износа на енергийни суровини. Бъдещият американски президент не се вълнува особено от опазването на климата и залага отново на фосилните енергоносители.Доналд Тръмп би могъл да отмени някои екологични изисквания и да насърчи добива на шистов газ чрез фракинг, за да създаде работни места и да намали зависимостта от вноса. Това би позволило на Америка да изнася много повече втечнен газ за Европа, което пък би намалило драстично печалбите на големия руски играч "Газпром".Казано накратко: аплодисментите в Държавната дума изглеждат прибързани. По всяка вероятност впоследствие ще се окаже, че за Путинова Русия изборната победа на Доналд Тръмп, подобно на Крим, е блестяща тактическа победа и същевременно - унищожително стратегическо поражение.


description: Така шуменският завод за алуминиеви изделия ще увеличи продукцията си с най-малко 35%, става ясно от съобщение на компанията. Инвестицията ще обхване...

title: "Алкомет" ще инвестира 36 млн. евро за две години

maintext: Така шуменският завод за алуминиеви изделия ще увеличи продукцията си с най-малко 35%, става ясно от съобщение на компанията. Инвестицията ще обхване и трите основни цеха в предприятието (леярен, валцов и пресов). Плановете включват монтиране на нов студеновалцов стан за ленти и съпътстващи съоръжения, машина за шлайфане на работни валове, преустройство на пет броя пещи във валцовия цех за работа с природен газ, монтиране на иновативна преса за специални алуминиеви профили и пещ за изкуствено стареене на профили в пресов цех.


description: Ген. Решетников казва, че Нинова го е информирала, че Радев ще е кандидатът на БСП през август

title: Нямало е разговор между руски генерал и Корнелия Нинова за Румен Радев, твърди БСП

maintext:
БСП избраха кандидата си на 17 август, а Нинова беше в Москва през юни.
© Цветелина Белутова
"ЦариградТВ" (собственост на руския олигарх Константин Малофеев)
.
(
)
сяка среща с генерал Решетников, особено на български политически лица като госпожа Нинова би трябвало да бъде потенциален обект на разследване от българските служби по контраразузнаване и въшното ни разузнаване, когато е на чужда територия, доколкото са свързани с влиянието на Русия върху вътрешния политически процес.
Руски генерал, бивш служител на външното разузнаване на Русия твърди, че лидерът на БСП Корнелия Нинова го е информирала през август, че ген. Румен Радев ще е кандидатът на левицата за президент. Ген. Леонид Решетников казва това в предаването за геополитика "Руский ответ" насъс заглавие "Провал на Запада в България"Решетников е събеседник в предаването, което коментира победата на ген. Радев за президент."Русофил и патриот стана президент на България" се казва в репортажа. Ген. Леонид Решетников казва: "Аз се надявам, че този въпросза излизането от НАТОще бъде втори на предстоящите предсрочни парламентарни избори в България...Неотдавна аз беседвах с лидера на социалитическата партия и тя тогава ми каза, че ще вдигнат кандидатурата на ген. Радев....този разговор беше през август...И аз я питах какви лозунги ще издигнат, а тя ми отговори - Още е рано."Не става ясно, дали според Решетников този разговор се е състоял преди или след официалната номинация, която беше на 17 август. Корнелия Нинова не беше открита за коментар, въпреки опитите на "Капитал" да се свърже с нея. Деница Златева, която е международен секретар на БСП заяви, че през нея като координатор на международните срещи на Нинова, не е минавала информация за подобна среща между двамата. Според нея този разговор е измислица на Решетников. Източник, запознат добре със ситуацията в БСП и връзките на партията с Русия обаче, коментира пред "Капитал", че такава среща е имало през август в София. Нинова, според него, не е била единственият политик, срещал се с Решетников тогава.БСП реши на 17 август кой ще бъде нейният кандидат, като на форума на партията имаше издигнати трима кандидати и Радев беше избран с гласуване. Тогава той беше съвместна кандидатура на БСП и АБВ, чиито представители начело с Нинова и Първанов заедно присъстваха на форума на путиновата "Единна Русия" през юли.Според бившия посланик в Русия Илиян Василев, който коментира видеото в блога си, "вГенерал - лейтенант Леонид Решетников е бивш служител на външното разузнаване на Русия. Пенсионира се като началник на Информационно-аналитичния управление на Службата за външно разузнаване. От 2009-та година е директор на Руският институт за аналитични изследвания, който обслужва президенството и външното министерство на Русия. Назначен е с указ на президента Владимир Путин, а мандатът му изтича на 4 януари 2017.Решетников има завършена аспирантура в Софийския университет в началото на 70-те години. Приятел е с депутата от "Атака" проф. Станислав Станилов. Генералът е един от стратезите за привличането на бившите социалистически страни отново под влиянието на Русия, чрез финансиране на неправителствени организации и различни мероприятия. В множество свои интервюто той защитава тезата, че никоя малка страна като България не може да бъде самостоятелна, а трябва да разчита на подкрепата на държави като Русия или САЩ.Доста от изказванията на генерала звучат бомбастично и често са цитирани от сайтове, известни с безкритичното публикуване на измислени или частично фалшиви новини с руски произход. Ето защо е спорно защо Решетников е решил да направи публично достояние тази среща, ако е имало такава, предвид че досега тя не е станала известна.


description: Марко Мароне е познато име в България, а появата му обикновено произвежда новини за бизнеса. Например той беше човекът, който през миналата година...

title: Лекторите на "Банките и бизнесът": Марко Мароне

maintext:
© ЦВЕТЕЛИНА БЕЛУТОВА
Марко Мароне е познато име в България, а появата му обикновено произвежда новини за бизнеса. Например той беше човекът, който през миналата година обяви навлизането на ново поколение гаранционен инструмент, чрез който се отпускат нисколихвени фирмени заеми за общо 600 млн. евро.В качеството му на ръководител регионални мандати, отдел "Гаранции, секюритизация и микрофинансиране" в Европейския инвестиционен фонд, Марко Мароне има поглед върху източниците на финансиране, които българският бизнес ползва и възможностите за подобряване на условията по продуктите. Затова и присъствието му на конференцията "Банките и бизнесът" , която ще се проведе на 24 ноември в София, е възможност за участниците да получат информация по темата от първа ръка.На организираният от "Капитал" форум Мароне ще бъде модератор на дискусия между гостите от банките и представителите на бизнеса. Това му амплоа едва ли ще го затрудни, тъй като, преди да се присъедини към ЕИФ през 2005 година, Марко Мароне е работил в частния сектор. Близо 10 години е бил съветник по операции в корпоративното финансиране на големи клиенти от Рим и Лондон. Преди да се профилира във въвеждането на финансови инструменти по програми на фонда, експертът е бил заместник главен юрисконсулт, отговарящ за правната страна на всички стопански дейности на ЕИФ, като освен това е надзиравал изпълнението на инициативи като JEREMIE и Инициативата за МСП.Още за програмата и участниците на конференцията "Банките и бизнесът" може да прочетете на capital.bg/banks


description: Анализирайте своите качества и умения и подберете примери, които ги илюстрират

title: Как да увеличите шансовете си за прием в MBA програма

maintext:
[Shutterstcok]
#3 Покажете стила и лидерските си качества
Илиана Бобова е консултант "Международно образование и кариера" в Advent Group, организатор на MBA изложенията Access MBA One-to-One. Повече от 20 години се занимава с консултации на кандидати от различни националности при избора и кандидатстването им в МВА и управленски магистратури. Автор е на много статии, свързани с бизнес образованието. Работила е в отдел "Прием на студенти" за Executive MBA в Американския университет в България.
Тя е сертифициран кариерен консултант, има висше образование в областта на развитие на човешките ресурси и специализации за международно образование от Държавния департамент на САЩ, Европейската асоциация за международно образование, Института за международно образование и Харвардския университет.
Ако искате да завършите най-добрия за вас университет и MBA програма, при най-добрите финансови условия, подходете стратегически и отделете време - от няколко месеца до година - за да проучите вариантите, които имате. Обърнете сериозно внимание и на пакета от документи, който трябва да подготвите. А като човек, който е бил от другата страна и се е занимавал с подготовка и оценка на MBA кандидати, ще ви дам и няколко съвета как да увеличите шансовете си за прием в мечтаната програма.Не само кандидатстването, но и завършването на MBA обучението е предизвикателство. Затова преди всичко преценете дали действително имате нужда от подобно обучение на този етап от живота и кариерата си и дали усилията и финансовата инвестиция си заслужават.Не очаквайте да "откриете себе си" и професионалното си бъдеще по време на MBA програмата. Още в момента на кандидатстване бизнес училищата очакват от вас да сте наясно защо и как техните програми ще ви помогнат да постигнете развитие и успех. Затова вашата аргументация и кариерни цели са от съществена важност за комисиите по прием на студенти. И ако искате да бъдете убедителни пред тях, първо бъдете напълно наясно със себе си и целите си.Правилният избор на университет има значителна роля за шансовете ви за прием. На фона на голямото разнообразие обаче това е сериозно предизвикателство. Затова е важно да отделите време за проучване, което да доведе до списък от максимум пет бизнес училища. Те трябва да предлагат учебно съдържание, начин на преподаване, среда и допълнителни MBA услуги, които по най-добрия начин да ви помогнат да постигнете кариерната си цел. В същото време преценете и дали вие отговаряте в максимална степен на профила на кандидатите, които търси учебното заведение, за да имате оптимални шансове за прием.Класациите на MBA програми ще са ви от полза единствено ако рангът на университета има пряко значение в бранша, в който искате да се развивате, и ако методологията на класацията включва съществени за вас критерии за избор на програма.Не само бизнесът, но и бизнес училищата все повече оценяват меките умения на кандидатите. Затова както в пакета документи, така и при всички срещи с представители на MBA програми трябва да представите своя личен стил и начин на работа, ангажимент към обществено значими каузи, лидерски способности и поведение в предизвикателни ситуации.Подгответе се за това предварително, като сериозно се вгледате в собствените си качества и подберете конкретни примери, които ги илюстрират. Заявете ги още преди интервюто, в подходящите места в пакета с документи – автобиографията, мотивационното писмо или есетата, мястото за допълнителна информация или фактологичната част на формуляра.Въпреки акцента върху меките умения често MBA програмите изискват и явяване на теста GMAT, макар че има програми, за които той не е задължително условие. Тестът е предизвикателен, но ще ви донесе значителни предимства, затова не отхвърляйте някоя програма, защото смятате, че тестът е прекалено труден. Резултат над 650-680 точки (от 800) покрива изискванията на много от топ бизнес училищата и дава достъп до стипендии. Но по-важното е, че подготвяйки се сериозно за този тест, вие развивате умения, които са важни за успеха ви по време на обучението. Те са не само директно приложими в практиката на всеки мениджър, но и работодатели в някои браншове също им отдават значение.Всеки тръгва към образованието с идеята да получи нови знания и умения. Но в MBA програмите участниците научават най-много от колегите си, като преподавателите често са в ролята на ментори, които направляват обмена на идеи. Затова и бизнес училищата внимателно подбират студентите в MBA програми, така че да създадат стимулираща среда за обучение и развитие.Какво означава това при кандидатстването? Комисията по прием на студенти очаква ясно да посочите вашите уникални умения и опит, както и да усети желанието ви да ги споделите по време на обучението. Определете вашата "добавена стойност", като за целта потърсете и външния поглед и мнение на колеги, близки или специалисти. Ако я познавате достатъчно добре, ще можете да убедите оценяващата комисия в своите възможности за уникален принос към МВА обучението.Ако сте толкова добри и знаете всичко, тогава защо ви е МВА? Разбира се, всеки представя уменията и постиженията си, но и потенциала си за развитие. А отговорът на въпроса какво искате да усъвършенствате също трябва да присъства във вашите есета и мотивационно писмо, дори и да не е зададен директно.От особено значение е и съдържанието на препоръките, които бизнес училището ще получи за вас. Те трябва да опишат с конкретни примери какво ви прави подходящ кандидат за обучение в програма по управление и лидерство, но в същото време тези, които ви препоръчват, трябва да посочат и кои свои умения е нужно да развиете и в кои области трябва да допълните знанията си, за да разгърнете потенциала си. Затова подходете внимателно към избора на тези, които ви препоръчват, и проведете предварителен разговор с тях.И накрая – не забравяйте, че дали MBA образованието ще ви донесе кариерните ползи, които ви обещават консултантите и университетите от рекламните си брошури, зависи и от това какви усилия положите вие самите. Както при кандидатстването, така и по време на самото обучение.


description: Фискалната година ще завърши добре за германската група

title: Siemens пуска здравното си звено на борсата

maintext:
Главният изпълнителен директор Джо Кейсър иска Siemens да задържи контрола си върху бизнеса
© Michaela Rehle
Новината за пускането на борсата на здравния бизнес на компанията идва заедно с оптимистичните очаквания на ръководството на
Siemens за края на фискалната година. В резултат на това акциите на Siemens се покачиха с 3.6% и достигнаха до най-високото си ниво от лятото насам. От началото на годината книжата на компанията са поскъпнали с 1.3% повече от водещия германски индекс DAX. "Положението на компанията на борсата може да се подобри още повече от новините за пускането на здравния бизнес на борсата", коментираха анализатори от UBS. Въпреки добрите новини за цялата фискална година най-вероятно Siemens ще има рязък спад в поръчките за четвъртото тримесечие, без това да е пагубно за бизнеса. Общо за годината се очаква продажбите да се увеличат с около 2%.
Пускането на здравния бизнес
на борсата не е първото подобно начинание на Siemens. Компанията вече е отделяла част от бизнеса си от основната група, както и се е включвала в общи проекти с други компании, както и е продавала свои звена, сред които тези с полупроводници, осветление и комуникации.
Siemens може да се окаже в добра позиция и заради избирането на Доналд Тръмп за президент на САЩ. Кампанията на Тръмп включваше обещания за подобряване на инфраструктурата. Една четвърт от 90-те милиарда евро годишни приходи на Siemens идват от САЩ.
Това е най-печелившето й звено, като се оценява на 15 млрд. долара, но през следващите години ще има нужда от сериозни инвестиции, съобщава Reuters. Ръководството на компанията обаче даде заявка, че Siemens ще запази контрола си върху по-голямата част от здравния бизнес. "Искаме да контролираме бизнеса и да го насочваме", коментира пред Bloomberg TV главният изпълнителен директор на групата Джо Кайзер.С това си решение Siemens ще промени значително стратегията си от тази на основните конкуренти на компанията в лицето на General Electric и Philips. Германската група ще привлече чужди инвеститори в здравното си подразделение, докато конкурентите й влагат все повече пари в своите здравни звена за сметка на финансовите услуги, които предлагат.


description: С осигурените 17 млн.лв. ще бъде ремонтиран конгресния център, но не и цялата сграда

title: Бюджетът за ремонта на НДК за българското председателство на ЕС не е достатъчен

maintext:
[НДК]
Покрай българското председателство на Съвета на Европа през 2018 г. ще бъде ремонтирана основно т.нар. конгресна част на Националния дворец на културата (НДК), но преустройството няма да засегне цялата сграда. Това стана ясно, след като в сряда директорът на НДК Мирослав Боршош представи проекта за реконструкция. По време на 6-те месеца председателство в сградата трябва да се проведат над 300 срещи с 20 хил. посетители, уточни той.За момента за целта са осигурени около 20 млн. лв. с ДДС, въпреки че от мениджмънта на културния комплекс първо са оценили нужния цялостен ремонт на 50 млн. евро, обясни управителят на фирмата, която ще изпълнява ремонта - "Галчев инженеринг", Любомир Галчев. Според Мирослав Боршош обаче това не е окончателният бюджет. "Няма вариант, в който парите не стигат. Това не е въпрос на компромис", коментира той.НДК трябва да бъде преобразена изцяло в рамките на едва девет месеца - от януари до септември 2017 г. Ремонтът ще засегне най-вече Зала 3, в която ще се провеждат заседанията по време на българското председателство. "Тя е по-голяма и по-функционална от залата на Съвета на Европа в Брюксел, просто това са даденостите на сградата", коментира архитект Любомир Станиславов, който е автор на проекта. От южната страна на НДК ще бъде обособен "вход за президенти и премиери" по подобие на този в белгийската столица, обясни още той. Достъпът до сградата ще бъде реорганизиран, ще бъде създаден изцяло нов пресцентър, ще бъдат подменени и шест от асансьорите."Кулоарните пространства, които заемат голяма част от сградата, са в много лошо състояние. Те ще бъдат ремонтирани, ще възстановим кафенетата и местата за срещи, така че да станат приятни места", уточни Станиславов. Освен Зала 3 ще бъдат ремонтирани и прилежащите й две по-малки зали, както и три други конгресни пространства - залите 7, 8 и 9. Панорамният ресторант ще бъде възстановен изцяло, както и т.нар. кухня майка, която е била част от оригиналния замисъл на сградата, но никога не е работила по предназначение.В момента се изготвя цялостен проект за обновяване на НДК, макар и да не е предвидено достатъчно финансиране. "Сега може да не стигнат парите за всичко, но го правим така ,че когато в бъдеще се намерят средства, да не се правят ремонти на парче", коментира арх. Станиславов. Според плановете трябва да бъде изградена нова система за управление и контрол, която да превърне НДК в умна сграда и да замени "аналоговите системи", които в момента се управляват от огромен екип от хора. В обхвата на настоящия проект е подмяната на 15-те хиляди крушки в огромните атриуми с LED осветление, както и подмяна на някои от настилките. С ремонта ще се появи и нова система обозначения в сградата и в парка около нея."Няма да ви лъжа, че има огромни рискове. Не знаем какво има в тази сграда, какво ще изскочи, когато разбием стените, и какво ще ни падне на главите, когато отворим таваните", каза още Мирослав Боршош.Не е ясно как ще протече ремонтът на площада пред централния вход на НДК. Пространството се стопанисва от Столична община и е обект на отделен конкурс, след като общината предпочете то да не се ремонтира заедно с цялостния ремонт на парка за 12 млн. лв. отпреди година.


description: След силните сесии в САЩ и Азия, борсите на Стария континент отварят с оптимизъм. Акциите на германската индустриална Thyssenkrupp поскъпяват с...

title: Зелената вълна на борсите застигна и Европа

maintext:
Акциите на Arcelor Mittal достигнаха нов връх за годината, след като стана ясно, че ще доставя стомана за изграждането на два нови кораба
© Yves Herman
След силните сесии в САЩ и Азия, борсите на Стария континент отварят с оптимизъм. Акциите на германската индустриална Thyssenkrupp поскъпяват с процент и половина. Реалният сектор води DAX (+0.6%) нагоре, като цената на емисиите на E.ON (+1.32%) BASF (+1.01%) и Linde (+0.9%) се покачват. На борсата в Париж САС 40 се покачва с 0.75%, а акциите на производителя на стомана ArcelorMittal поскъпват с 3.69%. Компанията обяви, че ще доставя стомана и за изграждането на два нови кораба във Франция. FTSE 100 изпреварва другите основи индекси, покачвайки се с 0.80%, но все още остава под 7 хил. пункта.Информацията е актуална към 10:15ч.


description: През 2015 г. сертифицираните оператори на биопродукти в България са 6173, а площите - 118.6 хил. хектара

title: Биопроизводството продължава възходящия си тренд

maintext:
© Надежда Чипева
По света
Биологичното земеделие в световен мащаб се практикува на 43.7 млн. ха в 172 страни по света. Приблизително 27.6% от площите са в Европа, посочи Нина Рашева от дирекция "Биологично земеделие и растениевъдство" в МЗХ.
Специално в ЕС площите, на които се прилага биологичен метод на производство, са над 11 млн. ха, което представлява 6.2% от общата използвана земеделска площ.
Страните с най-големи площи за биоземеделие в ЕС са Испания, Италия, Франция и Германия - те са сред десетте държави с най-големи биологични площи в света.
Най-големите производители на биопродукти в Европа са Турция, Италия и Испания. В Топ 3 на най-големите преработватели са Италия, Франция и Германия. В челната тройка на вносителите на биопродукти са Германия, Италия и Швеция.
Все по-голям интерес към биоземеделието. Ръст на обработваемите по биологичен начин площи. Увеличаващ се брой на земеделските производители, преработватели и търговци на биопродукти. Това отчитат официалните данни на Министерството на земеделието и храните (МЗХ), представени по време на Втората национална кръгла маса на тема "Производство и маркетинг на български биопродукти". Форумът беше организиран от БСК и фондация ФАЕЛ с участието на повече от 40 представители на производители, преработватели и търговци на биопродукти, институции, университети.През 2015 г. сертифицираните оператори на биопродукти в България са достигнали 6173, а през 2010 г. са били едва 820. За периода 2006 - 2015 г. броят им се е увеличил около 28 пъти.Площите, сертифицирани за биологично производство, са 118.6 хил. ха през 2015 г., което представлява 2.4% от използвана земеделска площ в страната (срещу 1.5% през 2014 г.). В сравнение с 2006 г. увеличението е повече от 20 пъти.Най-много се сертифицират ливади и пасища. При биорастениевъдството най-голям ръст има при трайните насаждения (орехи, лешници, бадеми, кестени), следвани от зърнено-житните и техническите култури (етерични масла, медицински растения и подправки). Най-малък ръст е отчетен при пресните биоплодове и зеленчуци (пъпеши, ягоди, култивирани гъби и др.), отчита МЗХ.Данните показват, че България е на първо място в света по износ на биосертифицирана маслодайна роза и лавандула. Поради повишения интерес към производството на биовино през последните няколко години има увеличаване на площите с винени сортове грозде, отглеждано по биологичен начин. При биоживотновъдството най-голям ръст (24%) е отчетен при пчеларството. От 46 хил. през 2010 г. пчелните семейства се увеличават до 178 хил. през 2015 г. посочи Добринка Павлова, директор на дирекция "Биологично земеделие и растениевъдство" в МЗХ.България изостава по отношение на маркетинга на органични продукти, като последното изследване за потребителските нагласи е проведено през 2009 г. Липсва постоянно наблюдение на пазара на биопродукти, официалната статистика също не отчита този сегмент, коментира д-р Стоилко Апостолов, управител на фондация "Биоселена". Според него основен проблем пред биопроизводството в страната са и ниските добиви в сравнение с конвенционалното производство. Обяснението е в ограниченията, свързани с отглеждането на биопродукти, но миналата година Швеция обяви, че вече са изравнени средните добиви от конвенционално и биопроизводство, съобщи д-р Стоилко Апостолов.Сред ключовите проблеми за развитието на биопроизводството е и липсата на целенасочена подкрепа за преработката на първичната биологична продукция. Това е причина добавената стойност от този вид производство да се изнася извън страната, посочи Ели Илиева от Българската асоциация "Биопродукти".Според членовете на асоциацията проблем е и недостатъчната информираност на потребителите за предимствата на биохраните, отсъствието на мерки за реклама, промоция и развитие на вътрешния пазар на биологични продукти, липата на специализирана борса. Експертите от асоциацията настояват биопродуктите да бъдат по-широко застъпени в обществените кухни и в националните програми "Училищно мляко" и "Училищен плод".Глобалният пазар на биохрани и напитки през 2014 г. се оценява на 80 млрд. долара, от които близо 40 млрд. се реализират в Северна Америка, а 35 млрд. - в Европа. Официални данни за България липсват. Излизането на био- и натуралните продукти от профилираните магазини и засилващият се интерес на търговските вериги към тях е една от трайните тенденции в последните години. Фермерските пазари са друг канал за продажба, разширява се и онлайн предлагането. Обичайно биопродуктите са с около 30% по-скъпи от техните конвенционални еквиваленти.


description: Инвеститорите залагат на метала с надеждата, че изборът на Доналд Тръмп за президент на САЩ ще доведе до ръст на икономиката. Развитието на...

title: Медта достигна най-високата си цена от юли 2015г.

maintext:
© Rodrigo Garrido
Инвеститорите залагат на метала с надеждата, че изборът на Доналд Тръмп за президент на САЩ ще доведе до ръст на икономиката. Развитието на индустриалния сектор покачва търсенето на мед и съответно води до ръст в цената му на международния пазар. Фючърсната цена се покачва с 4.25% в първата сесия след изборите в САЩ. Тенденцията в поскъпването на медта не започва с Тръмп, а датира от три седмици. Основни нейни катализатори бяха данните за други две водещи икономики - Германия и Китай. За периода цената на метала се е повишила с близо четвърт.Информацията е актуална към 11:30ч.


description: Международна архитектурна изложба ще се проведе за първа година от 14-ти до 28-ми ноември на пешеходния надлез зад НДК – "Мостът на влюбените" в...

title: Международна архитектурна изложба на "Мостът на влюбените" представя керамиката като устойчив строителен материал

maintext:
[Винербергер ЕООД]
Публикацията е част от платеното съдържание в Капитал Light.
Международна архитектурна изложба ще се проведе за първа година от 14-ти до 28-ми ноември на пешеходния надлез зад НДК – "Мостът на влюбените" в София. Организаторите на изложбата "Винербергер" ще представят 60 пана с проекти на участници и победители от Wienerberger Brick Award 2016 – един от най-големите световни-архитектурни конкурси. На всеки две години над 300 архитекти се състезават за награден фонд в размер над 30 000 евро в 5 категории – жилищни сгради, обществени сгради, реконструкция, градски решения и специални решения, устойчивост и интеграция. Конкурсът има за цел да отличи най-добрите постижения на съвременната архитектура с акцент върху един от най-дълготрайните строителни материали - керамиката. Във всяко издание престижно международно жури определя победителите. През 2012 в него участваше и български архитект – арх. Пламен Братков.В България Винербергер провежда национална селекция за международното отличие. Право да се включи в надпреварата има всеки, които е подал нужната информация за номинирания проект и е спазил изискванията на конкурса. В него могат да участват всички сгради, завършени през последните 2 години. В рамките на два месеца (до края на календарната и четна 2016 година) се събират заявки и информационни материали за участващите проекти.В началото на всяка нечетна година независимо жури от изтъкнати архитекти, архитектурни критици и журналисти избира победителите в националния конкурс, които ще продължат надпреварата на международно ниво. Чрез престижната селекция се изтъкват естетичността и функционалността, които фасадните тухли, керамичните блокове и керемиди допринасят към съвременната архитектура.На изложбата на "Мостът на влюбените" посетителите ще могат да се насладят на изяществото както на еднофамилни къщи, многофамилни жилищни сгради, курортни селища, жилищни комплекси и нискоенергийни къщи, така и на обществени сгради, природозащитни туристически обекти, винарски изби и ферми за отглеждане на коне.Архитектурата е подбрана от целия свят и представя изключителни постижения при приложението на строителната керамика. Изложбата се провежда от 14-ти до 28-ми ноември под патронажа на Столична община. Официалната церемония ще е на 15-ти февруари от 12:00 часа и ще бъде лично открита от кмета на София Йорданка Фандъкова. Вход свободен.


description: Основният дял в енергийната фирма е прехвърлен на партньорката му Нели Беширова

title: Богомил Манчев излезе от "Риск инженеринг"

maintext:
Манчев беше един от първите обвиняеми по ядрения проект "Белене", но през 2015 г. прокуратурата прекрати разследването срещу него
© АНЕЛИЯ НИКОЛОВА
Неофициалните обяснения за промяната варират от свиване на бизнеса, страх от нова прокурорска атака до здравословен проблем.
",
Богомил Манчев вече не е собственик и мениджър на компанията си "Риск инженеринг". Частното дружество от години печели поръчки в ядрената енергетика, като оборотите варират през годините между 30 и 120 млн. лв. В края на октомври е имало общо събрание, на което Манчев е освободен от ръководството, а от приложените документи се вижда и че неговият пакет от 85% вече е с нов собственик. Това е досегашният изпълнителен директор Нели Беширова, която според медийни публикации от години съжителства с Манчев. Самото прехвърляне е било факт през август, става ясно от други документи в регистъра.Неофициалните обяснения за промяната варират от свиване на бизнеса, страх от нова прокурорска атака до здравословен проблем. Манчев не отговаряше на мобилния си телефон, като според няколко източника е в чужбина, а Беширова отказа да коментира прехвърлянето на акциите с обяснението, че е заета с управлението на компанията.През годините най-голямата сделка на "Риск инженеринг" беше покрай проекта "Белене". Според официално обявени данни "Риск инженеринг", заедно с "УорлиПарсънс" са поучили 178 млн. евро като консултанти, като в момента тече арбитражно дело за неизплатени от НЕК 54 млн. евро. След като през последните седмици прокуратурата повдигна няколко обвинения по казуса "Белене", свързани точно с тези плащания, не е изключено фирмената промяна да има връзка. Манчев вече е бил клиент на държавното обвинение във връзка с проекта (впоследствие обвиненията са снети), но това не пречи отново да му бъде потърсена отговорност.Нели Баширова е изпълнителен директор и представител на "Риск инженеринг" заедно с Манчев от края на 2013 г. Според множество публикации в пресата тя е и негов партньор в живота. Беширова, която е гражданин на Великобритания, участва в управлението и на други фирми на Манчев, като например "Еко ризортс", която изгражда луксозен жилищен комплекс в "Банкя". Беширова е и в управлението на "Ривърсайд резиденшъл парк", която трябваше да изгради жилищен комплекс за работещите в бъдещата АЕЦ "Белене", и макар да липсва информация за проекта, дружеството има активи за над 10 млв. лв. и приходи от стари години.Новият собственик на "Риск инженеринг" има и няколко самостоятелни фирми. Една от тях е търговецът на електроенергия "Енекод", която е създадена през 2015 г. и в която Беширова държи мажоритарен дял. Тя е изпълнителен директор и на NVL, която също е регистрирана във Великобритания, но се води на адреса на "Риск инженеринг". През 2015 г. компанията спечели процедурата на ТЕЦ "Марица-изток 2" за набавянето на квоти за вредни емисии за централата. Беширова има участие и в фирмата "Кедхен" (предишно наименование "Ню енерджи салюшън") и участва в управлението на фондация "Нели Кристу" и в "Дъ емпайъркоято се води собственост на Олуин Антъни Силвестър.Трийсет и девет годишната Беширова е дъщеря на бившия кмет на община Неделино Стоян Беширов, който през 2015 г. беше отстранен от поста заради обвинение за извършено престъпление по служба, свързано с обществена поръчка за 900 хил. лв., става ясно от информация в регионални сайтове.На проведеното общо събрание на "Риск инженеринг" в края на октомври като член на съвета на директорите е назначен Манол Чакъров, който е адвокат по наказателни дела от Бургас и според сайтове през 2009 г. маскиран е стрелял по него с газов пистолет. Той ще е и изпълнителен директор заедно с Беширова. Манол Чакъров е бил адвокат на бащата на Беширова по делото, водено срещу нея.Освен като консултант на проекта "Белене" компанията беше подизпълнител в дейностите по удължаване живота на 5-и блок на АЕЦ "Козлодуй". След това като партньор на руската "Русатом сервис" спечели договор за 35 млн. евро за изготвянето на обосновката за удължаване живота и на 6-и блок на "Козлодуй". "Риск инженеринг" участва и в ремонтните дейности на "Топлофикация София", като последната спечелена поръчка беше през август. Договорът беше за 20.5 млн. лв. без ДДС и е за модернизацията на един от турбогенераторите на ТЕЦ "София-изток".С "Риск инженеринг" се свързват и търговците на електроенергия "Енергийна финансова група" (с приходи от 194 млн. лв. за 2015 г. и загуба от 7.3 млн. лв.) и "Аркадия сървисис" (приходи от 141 млн. лв. за 2015 г. и печалба от 1.5 млн. лв.)."Риск инженеринг" има 15 дъщерни дружества, част от които в сферата на възобновяемата енергия, други - занимаващи се със строителство. В групата е и "Заводски строежи – Козлодуй" за строително-монтажни дейности. Дъщерна на "Риск инженеринг" е и "Елком 2008", която е специализира в проектирането на телекомуникационни проекти в областта на енергетиката. Публикуваният финансов отчет на "Риск инженеринг" обаче е индивидуален и няма консолидирани данни. Засега Манчев не е излизал от управлението на повечето.През 2013 г. Манчев заедно с управителя на "УорлиПарсънс" Събин Събинов бяха първите, получили обвинение заради това, че са подпомогнали длъжностно присвояване в размер на 8.6 млн. лв. по проекта "Белене". Тогава на Манчев беше поискана рекордна гаранция от 1 млн. лв., която впоследствие беше намалена наполовина. Обвинението срещу Манчев тогава дойде след показна акция с щурмуване на офиси от прокуратурата, ДАНС и МВР. Тогава Манчев свърза действията срещу него с фигурата на Делян Пеевски. През ноември миналата година обвиненията бяха снети първо поради липса на доказателства, а след обжалване на Манчев и Събинов и заради лиса на престъпление.


description: Изследване на Citi предвижда по-висок дефицит и дълг в САЩ и потенциал за забавяне на икономиките в Източна Азия и евентуално глобална рецесия

title: Тръмп-ефектът върху световната икономика

maintext:
Анализаторите работят предимно с твърденията на Тръмп от предизборната кампания, тъй като ясни ангажименти все още няма
© Mike Segar
Бюджетен дефицит в САЩ, по-високи лихвени нива, засилване на долара, с възможност за глобална рецесия. Това са ефектите и рисковете за световната икономика от президентския мандат на Доналд Тръмп, според първия анализ на една от най-големите банки в света - CitiBank.Аналитичния отдел на банката публикува изследване, с което определя основните ефекти от политиките на новоизбрания президент на САЩ. Според финансовата институция липсата на политически опит от негова страна, подплътен от контрол на сената от републиканците, носи голяма несигурност за икономиката. Според Citi това главно се дължи на желанието му да отслаби фиска и да дерегулира определени индустрии, като в същото време проведе политика на протекционизъм.Според изчисленията на банката, програмата за фискални стимули на Тръмп ще повиши бюджетния дефиците в САЩ в следващите 10 години. По-малкото приходи ще доведат до 5.5% годишен недостиг в бюджета на страната. Това в дългосрочен период се очаква да повиши и държавния дълг като процент от БВП до 105% до края на 2026г.Според Citi мерките на Тръмп, насочени към облекчаването на бизнеса и стимулирането на икономиката, ще доведат до по-висока активност в края на 2017г. Очаква се бизнесът да получи частична данъчна ваканция за декларираните приходи в САЩ. Плановете за фискални стимули на икономиката неминуемо ще осигурят повече работа, особено за строителните компании. Според банката това ще доведе до плавно покачване на инфлацията, като очаква това да доведе и до по-висока активност от страна на Фед в затягането на монетарната политика чрез покачване на лихвите. Един от мандатите на институциите е да държи инфлацията под 2% годишно.Едно от опасенията на изследователите е, че ако следва призива си за протекционизъм, политиката на Тръмп ще е вредна не само за САЩ, но и за световната икономика. Основният аргумент е, че тя ще доведе до търговска война с Китай. Новият президент се закани да наложи 45% вносно митo на стоките от азиатския гигант. В случай, че намерението се превърне в закон, краткосрочен ефект ще е обезценяването на юана и забавяне на икономиката с 0.5 процентни пункта. Южна Корея също може да пострада, губейки 0.6 процентни пункта от ръста на БВП през 2017г., а негативен сценарии се предвижда още за Виетнам, Сингапур и Тайван.Мексико се оказва в не толкова лоша позиция. Според Citi вносните бариери към страната, която беше една от основните цели на предизборната кампания на Тръмп, ще бъдат компенсирани от обеценяването на песото. Валутата изгуби 10% от стойността си в деня на изборите, а следващият ден започна с 2.2% понижение. Ревизията на ръста на БВП на Мексико е с 0.5 процентни пункта надолу до 1.8% през 2017 г.Освен развиващите се страни, протекционизмът не е добра новина и за Европейския съюз. САЩ е най-големият търговски партньор на обединението, а Китай е втори в обема на износа. Забавянето във втората най-голяма икономика обикновено дава отражение на финансовите пазари, а също така ще се отрази на производството и ръста на БВП.


description: Оборотите на най-големите дигитални агенции се увеличават през 2015 г., а инвестициите в интернет реклама са най-бързо растящи на пазара

title: Топ 20 дигитални агенции

maintext:
© Pixels
В следващия брой очаквайте: Най-големите агенции за BTL и външна реклама
Пазарът на интернет реклама продължава да бъде най-бързо растящият в България, макар и да не се развива с обемите и темповете, които различните играчи на това поле очакват. Според данни на IAB България през миналата година дигиталната индустрия е пораснала с 11 млн. лв., което се дължи предимно на почти двойното увеличение на вложенията във Facebook реклама. На практика двата интернет гиганта Google и Facebook си разпределят около половината от дигиталния пазар. Тези инвестиции в интернет реклама обаче се насочват към централите на компаниите в САЩ и не повлияват българския пазар, който през 2015 г. достига близо 62 млн. лв. нетни инвестиции.Общите приходи на 20-те най-големи дигитални агенции в страната се равняват на 71 млн. лв., което представлява ръст от 45% на годишна база. Повечето от тях отчитат нарастване на приходите, което в общия случай се дължи на постепенното разширяване на портфолиото им от услуги и въвеждането на нови рекламни формати. Тези действия привличат малкия и средния бизнес да инвестира в онлайн реклама. Все още обаче пазарът се движи от големите рекламодатели като бързооборотните компании, които допълват присъствието си в медиите през социалните канали, или като електронните търговци, които търсят директни продажби.В класацията на дигиталните агенции с най-големи приходи в България влизат както агенции, част от глобални комуникационни холдинги, специализирани в многоканални дигитални решения, така и компании, които фокусират услугите си върху т.нар. performance маркетинг (интернет реклама, която позволява на клиентите да инвестират в закупуване на онлайн рекламни площи, като плащат само за постигнат конкретен резултат - продажба, регистрация, записване – бел. ред.). В топ 20 попадат и компании, които предлагат пълно рекламно обслужване с акцент върху стратегическата и творческата разработка на онлайн кампании, както и организиране на събития за офлайн представяне на марките.На първо място са двете звена за дигитално обслужване на Publicis One - Nurun (преди това Publicis Modem Cybermark) и Saatchi Interactive. Причината е, че дружеството, което обединява общо 9 агенции, има консолидиран отчет и не са налични финансовите данни на всяка една поотделно.Румънската дигитална агенция Conversion, която заема 4-то място в класацията, оперира на българския пазар от 2014 г. и само за една година бележи огромен ръст, достигайки до повече от 2.2 млн. лв. приходи за миналата година. Този резултат се дължи основно на спечелването на големи рекламодатели и разработване на бизнеса (компанията обслужва електронните търговци eMag, OLX и Fashion Days). "През 2015 г. увеличихме портфолиото си от клиенти, започнахме да оперираме през платформата за афилиейт маркетинг Profitshare и бизнесът ни бързо започна да расте", коментира пред "Капитал" Ана Мария Тару, мениджър "Международно развитие" в Conversion.Макар да е на пазара от година и половина, агенцията Metric DS, част от международната група на Ogilvy, заема 5-то място в подреждането. Един от факторите за доброто й представяне е обслужването на клиенти като Avon и Legion Run на чужди пазари, сред които Полша, Сърбия, Канада и др.На 6-то място се нарежда Interactive Share, която се стреми да предоставя пълен спектър от услуги, свързани с дигиталния маркетинг. Спадът в приходите й през 2015 г. е резултат от "планирани промени в екипа и структурата на агенцията", коментира Мартин Попов, изпълнителен директор в Interactive Share. "Разделихме се с малки клиенти, което ни помогна да спечелим големи такива. Също така променихме някои от услугите, които предлагаме", допълни той.А ETARGET, които влизат на 10-о място, обясняват ръста в приходите си с разширените възможностите нa programmatic платформата им и възможността за купуване на реклама по модела на Real Time Bidding (RTB) за десктоп и мобилна дисплей реклама.Добра година отчитат и от творческата агенция NEXT-DC, която е 11-а в класацията. Макар и със сравнително малък ръст в приходите за 2015 г., от агенцията коментират, че не това е приоритетът им за развитие. "Нашата основна цел за първите 5 години беше да изградим стабилен екип и творческа репутация, както и да разработим портфолио от оригинални и отличителни проекти. За 5 години станахме Агенция на годината, което за нас е по-важно от бързия ръст в приходи", казва Мария Тодорова, основателката на NEXT-DC. Тя определя агенцията като стратегическа нишова заради работата им "в откриването на нови формати и оригинални инсайти за съвременния потребител, изследването на културните и социалните процеси не само у нас и предлагането на иновативни решения, релевантни за хората от съответната целева група".Структурни промени в екипа на Amexy, в комбинация с разширяване на дейността на агенцията са причините за ръст от над 64% в приходите й на годишна база, което я поставя на 14-о място в класацията. "Това се отрази ползотворно върху планирането и творческата реализация на иновативни проекти, които с потенциала си за развитие в дългосрочен план спечелиха доверието на клиентите ни", обясни Радостин Лефтеров, управител на Amexy.Като причини за добрите си финансови резултати през 2015. от eDesign, които влизат под номер 16, посочват "доброто позициониране на агенцията в сегмента на качествените уеб услуги в момент, в който търсенето на работещо и професионално дигитално обслужване нараства". Специализираното дигитално обслужване и предоставяне на консултации за онлайн рекламни кампании на клиентите допринасят за големия ръст в приходите на Advertise Bulgaria – 113%, които също попадат в големите 20.През следващата година дигиталните агенции очакват делът на интернет реклама в България да се увеличи, но не и с големи проценти. Има обаче и оптимисти като Мартин Попов от Interactive Share, който прогнозира, че до пет години бюджетите за дигитална реклама ще надминат тези за телевизия в България. За точно измерване на обема на пазара на интернет реклама обаче е необходимо да има информация за инвестициите на клиентите точно в този сегмент, което до този момент за оказва проблем. Според изпълнителния директор на eDesign Георги Костов това се дължи на "липсата на ясно разграничение между бюджети за production и buying, непълната и неточна информация за бюджетите, насочени към външни платформи (Google, Facebook) или ползващи различни инструменти за programmatic купуване, ретаргетинг и др., както и фактът, че в много случаи дигиталната реклама е продавана като част от пакети или бонуси към закупени обеми в традиционен сегмент - тв, преса и радио", коментира той.Големите 20 очакват през 2017 г. на пазара да доминира рекламата в социалните мрежи. "Ще видим решения не само в стандартния вече Facebook, но в нишовите социални медии", коментира Мария Тодорова. Използването на мобилна и видеореклама ще продължи на нараства, като това ще се дължи основно на развитието на programmatic рекламата. Според Георги Костов "развиващата се електронна търговия у нас ще подтикне пазара към различни performance формати, които обслужват сегмента на директните продажби". Прогнозата за онлайн пазара на Александър Георгиев, изпълнителен директор на Advertise Bulgaria, е, че той ще се насочи към купуването на импресии директно от световните рекламни борси, съчетано с купуване на данни за потребителите. "Това е практика в САЩ, която тепърва ще търпи развитие и в България", коментира той.* Към класацията е добавена дигиталната агенция Media Basket.**GekoAdv обслужва банки, застрахователни дружества, телекомуникационни компании, хазартни компании, туристически компании и др., но не пожела да посочи конкретни имената.Основен критерий при подреждането е общият размер на приходите за 2015 г. на рекламните компании. Данните са събрани от подадена от самите компании информация, както и от публични източници на информация, като част от отчетите са взети от Търговския регистър. Освен финансови резултати в поредицата ще намерите и информация за клиентите, които обслужват агенциите."Капитал" потърси всички дигитални агенции за потвърждение и коментар на финансовите резултати и информация за клиентите, които обслужват. До редакционното приключване на броя не получихме информация от 2Create, Think Digital, eTel, ETARGET, Httpool, Диджитъл България, E-act, Мethodia web.


description: Само една трета от капацитета на интерконектора ще може да се ползва за доставки към България до 2019 г.

title: Новата газова връзка тръгва без клиенти

maintext:
Интерконекторът бе открит официално на11 ноември в присъствието на българския и румънския премиер
Общата цена на проекта е около 24 милиона евро, от които 13.3 млн. евро са еврофинансиране.
Тепърва ще бъдат проведени и търговете за закупуване на капацитети, които потенциалните търговци могат да резервират. Това ще бъде направено до края на тази година, каза министърът на енергетиката на България Теменужка Петкова. По-големите възможности за пренос на газ обаче ще се отворят, след като бъде изградена българско–гръцката връзка, по която трябва да потече азерски газ.
са
Газ и предизборни изказвания
По време на официалното откриване премиерът Бойко Борисов обвини за забавянето на проекта правителството на Орешарски. "Знаете ли как строиха предишното правителство на Орешарски и компания? Така, че счупиха машините и те потънаха и там си останаха. И сега, когато строихме, едно от най-проблемните неща беше сондите да не ударят старите машини, които са под Дунава. Така работят тези хора. Това е разликата между нас", каза премиерът. Истината обаче е, че компанията, която счупи машините си в реката, беше избрана от румънска страна.
Борисов коментира и отпадането на компаниите - посредници в доставките на руски газ. "Знаете какво заварихме преди години – три посредника между руската и българската тръба. Не един, не два, а три! Близо 300 млн. отклонени пари от тези, на които плащахме – посредниците". Реално през 2012 г. отпаднаха само два от посредниците - "Винтерсхал" и "Овергаз инк", но и досега природният газ в България се внася от дъщерната на "Газпром" – "Газпром експорт".
"Най-скъпият газ, който внасяше европейска държава, беше българският. Днес имаме най-ниската цена за газ, която се внася", заяви още Борисов. Действително при преподписването на новия 10-годишен договор за доставка на газ България успя да договори с 20% по-ниска цена. Още тогава обаче председателят на управителния съвет на "Газпром" Алексей Милер заяви, че отстъпката е заради бъдещото партньорство между двете страни в газовата сфер а, визирайки изграждането на "Южен поток". Впоследствие обаче проектът беше прекратен, а Путин обвини за този провал България.
Близо осем години след газовата криза, която засегна България, страната ни вече има изградена междусистемна газова връзка с Румъния. Проектът, който стартира в средата на 2009 г., беше открит официално в петък (11 ноември) в присъствието на българския и румънския премиер, министрите на енергетиката на двете страни, както и представители на Европейската комисия (ЕК).Въпреки че технически връзката вече е напълно завършена, за пренос на газ към България ще може да се използва само една трета от пълния капацитет от 1.5 млрд. куб. метра. Причината е в различното налягане между газопреносните системи на двете страни, което налага изграждането на допълнителна компресорна станция на румънска територия. Тя би трябвало да е готова през 2019 г.Интерконекторът Русе-Гюргево се предвижда да бъде част и от по-мащабния проект "Вертикален газов коридор", който трябва да свържe газопреносните системи на Гърция, България, Румъния, Унгария и Австрия, ако бъде осъществен.Първите подписи под проекта за изграждането на българско-румънската газова връзка бяха сложени в средата на 2009 г. Газопроводът е дълъг общо 25 километра, от които над 15 км на българска територия, около 7 км - на румънска, и 2 км подводен преход през р. Дунав. Общата цена е около 24 милиона евро, от които 13.3 млн. еврофинансиране от европейските фондове. Финализирането на проекта обаче се забави с 3 години заради трудностите, които изпълнителите срещнаха с подводната част на тръбата. Първият консорциум, който беше избран от румънската "Трансгаз" за тази фаза, не успя да се справи със сложната геоложка структура, а машините й останаха изпотрошени в реката. Това наложи българската "Булгартрансгаз" да търси нов изпълнител, който обаче се отказа малко преди подписването на договора. Последва нова обществена поръчка, която беше спечелена от австрийската Habau, която успя да финализира проекта.


description: Още една натоварена с макроданни и икономически събития седмица. Още във вторник в САЩ ще бъдат публикувани данните за продажбите на дребно, цените...

title: Пазарите очакват данните за инфлацията в САЩ и речта на Драги

maintext: Още една натоварена с макроданни и икономически събития седмица. Още във вторник в САЩ ще бъдат публикувани данните за продажбите на дребно, цените на вноса и износа, както и бизнес запасите. Във сряда са данните за индустриалното производство и нивото на запасите на петрол в САЩ. Четвъртък е най-натоварен с данните за инфлацията, започването на ново жилищно строителство, заявленията за помощи при безработица и бизнес прогнозата на Фед Филаделфия. В еврозоната също ще има данни за инфлация в четвъртък, а в петък е пресконференцията с председателя на ЕЦБ Марио Драги.


description: Рон Хауърд ексклузивно пред "Капитал" за поредицата "Марс"

title: Напред, науката е блокбастър

maintext: Планетата Марс предизвиква въображението по-силно от всички останали небесни тела в Слънчевата система. Големите изследователи в космическата наука се надпреварват да прогнозират не дали, а кога човешки крак ще стъпи на Червената планета.Стартиращата на 13 ноември документално-игрална поредица "Марс" на National Geographic Channel (NG) ще изпрати зрителите по-далече отвсякога, като разкаже за човешкия опит за колонизирането на планетата през 2033 г. Глобалната телевизионна премиера ще достигне до 171 държави на 45 езика.Режисьор на филмите е Рон Хауърд, познат с "Шифърът на Леонардо", "Аполо 13", "Ангели и демони", "Ад" и отличения с "Оскар" "Красив ум" (2001).Да завладее въображението на хората. Да стимулира дискусия и размисъл.Предизвикателно е да вземеш най-доброто и от двата формата. От една страна, документираме един много важен период от развитието на научните достижения, който, вярваме, е началото на пътуването ни до Марс, а от друга страна, така направихме темата много по-емоционална, по-лесна за възприемане. Всичко, което научихме, подсилихме с вълнение и приключенски дух."Марс" не е просто футуристичен разказ, защото ползва данни, базирани на научни изследвания, и зрителите възприемат всичко много по-автентично, доверяват се, защото е поднесено лично от академичните умове на днешния ден и е основано на тяхното дело. Участват 21 от най-влиятелните изследователи на Космоса. Сред тях са: Чарлс Болдън, директор на НАСА и бивш астронавт; Кейси Драйър, директор космическа политика в Planetary Society; Джеймс Ловел, бивш астронавт на НАСА, капитан на "Аполо 13"; Илон Мъск, изпълнителен директор на SpaceX, изпълнителен директор на Tesla Motors, председател на SolarCity и др.Има нарастващ интерес към науката. Работя по още два подобни проекта в NG. Единият се казва Breakthrough (Пробив). Представлява документална поредица, посветена на научните умове и изследователите, които правят важни открития в момента. Гледната точка е много човешка, показани са предизвикателствата, пред които те са изправени и които трябва да преодолеят както на лично ниво, така и като научни работници и изследователи.Работим и по друга поредица, по книгата на Уолтър Айзъксън за живота на Алберт Айнщайн. Фокусът е върху науката, но показваме и неща, свързани с личния живота на Айнщайн. До момента е готов първият половин час от проекта, който е планиран да бъде в 10 епизода от по един час, ще се казва Genius и ще се излъчи следващата година.Към науката има голям интерес като основа за създаване на развлекателно съдържание.


description: Според мениджъра на компанията Индра Нуйи продуктите с буболечки ще са следващата голяма тенденция в храните

title: Pepsi и бадемите на бъдещето

maintext: През 2026 г. храната, към която най-често посягате за бързо похапване, може да бъдат буболечки. Прогнозата е на главния изпълнителен директор на Pepsi Индра Нуйи и си струва да й се обърне внимание. Особено като се има предвид, че преди десетилетие мениджърът правилно предрече масовото ориентиране към по-здравословни храни, отбелязва CNBC."Нещата, свързани с буболечки, са голяма работа", коментира Нуйи в рамките на проведено в Ню Йорк в края на октомври събитие, предава изданието. Международният гигант в областта на храните и напитките насочва значително време и ресурси към изследвания на това какво биха искали да похапват потребителите в бъдеще, така че да може да бъде доставчик на тези закуски. А това, което клиентите съвсем скоро ще искат, е евтини източници на протеини."Експертите казват, че най-модното нещо е да се ядат щурци. В чипс", обяснява мениджърът. "Самата аз съм вегетарианка и не бих яла чипс с щурци. Но по думите им, ако искате източник на високо съдържание на протеини, на пазара вече се пускат серии продукти с щурци", допълва тя.Въпреки тези вече налични на пазара възможности все още повечето хора не изглеждат свръхентусиазирани от това в чипса им да има буболечки. "Това не е нещо, което скоро ще стане преобладаваща тенденция", предупреждава Нуйи. Като компания обаче Pepsi трябва да предвижда по-мащабните бъдещи трендове, които ще се разгръщат на вълни."Една, три, пет, десет години – разполагаме с различни хора, които гледат в различни хоризонти, тъй като, ако вярвате в 10-годишните хоризонти и това, което наблюдаваме, някои от най-странните навици по отношение на храните и напитките вече се проявяват", казва тя. Идеята е, че дори и хората да не са горови за тези тенденции, управляваното от нея дружество трябва да бъде – така както са били подготвени за настоящия тренд в посока по-здравословни храни и са предрекли постепенното отшумяване на нездравословните продукти (т.нар. junk food)."В момента се говори много за здраве и благосъстояние в сектора на храните и напитките, а ние реално говорим за това през последните пет или десет години", изтъква главният финансов директор и зам.-председател на борда на Pepsi Хю Джонстън в рамките на същото събитие. Мениджърът работи с Нуйи от близо две десетилетия, като от 2010 г. я наследи на поста главен финансов директор, припомня CNBC. Ако двамата са прави, щурците ще бъдат бадемите на бъдещето, отбелязва изданието.


description: Социалната мрежа създава съвет за измерване, в който влизат топ рекламодатели и партньори

title: Facebook призна за грешки в отчитането на рекламите

maintext:
Изпълнителният директор на Facebook Марк Зукърбърг засега се справя с критиците и скептиците.
Социалната мрежа е уверена, че ще разреши проблемите с рекламите и фалшивите новини.
"Голяма част от атаките към Facebook показват, че социалната мрежа е станала жертва на собствения си успех", коментира Антонио Гарсия-Мартинес, бивш продуктов мениджър във Facebook и автор на книгата "Маймуни на хаоса", написана за времето му в компанията. "Facebook е навсякъде и трябва да поеме ролята си. Отказът от отговорност на Зукърбърг няма да продължи да работи дълго", коментира още той
в книгата си. Самите представители на Facebook отказват да коментират пред Wall Street Journal на какво се дължи загубата на фокуса на компанията.
След избирането на Доналд Тръмп за президент на САЩ компанията беше подложена на множество критики от всички, разочаровани от избора на американците. Според тях Facebook и Google са помогнали на Тръмп да достигне до най-високия пост в държавата, като са толерирали и помагали на
фалшиви новини да достигат до възможно най-много хора, което е довело до високия брой гласували за Тръмп. От Facebook и Google обявиха, че ще работят по политиката си за това кои статии могат да бъдат популярни и съответно да се разпространяват масово, но и двете компании разясниха, че не могат да скрият новините от цялата социална мрежа или търсачката.
След бурята от критики по посока Facebook и Google, основно заради въпросните фалшиви сайтове и новини, Зукърбърг коментира, че е лудост да се смята, че изборите могат да бъдат променени само чрез такива методи. Според него само 1% от всички постове във Facebook са фалшиви новини. Въпреки това компанията вече разработва софтуер, който да редуцира фалшивите новини.
Въпреки критиките по всички показатели 2016 г. е много силна година за Facebook. Да, приходите най-накрая отбелязват забавяне на растежа, но дори и с него за последното тримесечие са се вдигнали с 56%. Това се дължи основно на още по-големия интерес от страна на рекламодателите. От началото на годината Facebook е добавила 200 млн. нови активни потребители, акциите са скочили с 13%, а двете масови приложения на компанията за съобщения, WhatsApp и Messenger, достиганха 1 млрд. потребители през годината.
Освен това Facebook обяви в петък и намерението си да изкупи обратно свои акции за 6 млрд. долара.
Забавянето на растежа на приходите може да се счете за лош знак за социалната мрежа, но така или иначе все някога това трябваше да се случи. В момента тя се ползва от една четвърт от населението на планетата и е четвъртата най-високо оценена компания. Друг проблем освен забавянето на растежа и критиките към мрежата са опасенията на рекламодателите, след като Facebook обяви през миналия месец, че има ограничение колко реклами може да има на началната страница на потребителите.
Това, което дава поводи за оптимизъм на Зукърбърг, е, че досега той се е справял с всички подобни атаки към компанията. При представянето на нововъведенията във Facebook преди години многократно имаше заплахи за масово изтегляне от страна на потребителите, но в крайна сметка до това не се стигна и
Facebook продължи доминацията си в света на масовите мрежи.
Социалната мрежа Facebook и нейният главен изпълнителен директор Марк Зукърбърг са заети през последните няколко седмици да отговарят на критики. Първоначално те бяха насочени към данните от метриката им, които компанията подава към рекламодателите, а след това заедно с Google трябваше да обяснява как ще се справят с фалшивите новини.Социалната мрежа обяви, че е открила няколко грешки в отчитането на метриките към партньорите и рекламодателите и обеща да бъде по-прозрачна за грешките си в бъдеще, докато коригира проблема. Компанията е изготвила подробен анализ, след като преди три месеца откри, че е надценила колко време хората гледат видеоклипове на сайта. Тогава се оказа, че само пускане на видеоклип е достатъчно, за да се зачете като изгледан на сайта на социалната мрежа. В YouTube гледането се зачита след 15-ата секунда и тези данни за трафика бяха атакувани като подвеждащи за рекламодателите, пише Wall Street Journal.На погрешните изчисления не беше дадена широка гласност, което доведе до критики към платформата. Сега Facebook признава, че е открила 4 други примера за погрешно изчислен обсег на сайта си. Компаниите и рекламодателите разчитат на платформата да им дава информация колко добре се приема съдържанието, което публикуват, за да могат да преценят колко да инвестират в реклами и др.За да преодолее нови грешки, компанията обяви, че създава съвет за измерване, в който влизат топ рекламодатели и партньори. Facebook ще позволи и на повече трети страни, които правят подобни проучвания, например Nielsen, да следят и да допълват метриките му.Facebook се държи със самочувствие в ситуацията, макар на Зукърбърг да му се налага вече няколко пъти да заема защитна позиция, дори и по въпроси, свързани с политика. Това се случи, след като Facebook и Google бяха нападнати, че са давали възможност на сайтове с фалшиви новини да се разпространяват чрез социалните мрежи и търсачката.Според анализаторите на Facebook една от причините социалната мрежа да губи контрол в последно време е вече прекалено големият мащаб, в който оперира. Към момента Facebook има 1.8 млрд. активни потребители месечно, а вече, освен да се занимава само със социалната мрежа, Facebook навлиза и на много други пазари, включително и хардуерния. Производството на очила за виртуална реалност и плановете за доставка на интернет до най-бедните райони в света размиват фокуса на Facebook, която за пръв път през третото тримесечие забави растежа на приходите си.


description: Дебатът най-вероятно ще се състои в четвъртък (10 ноември) по БНТ от 20:30 часа, както предложиха от щаба на Радев. От пресцентъра на БСП обявиха, че...

title: Цецка Цачева и Румен Радев ще дебатират един срещу друг преди втория тур

maintext: Дебатът най-вероятно ще се състои в четвъртък (10 ноември) по БНТ от 20:30 часа, както предложиха от щаба на Радев. От пресцентъра на БСП обявиха, че подкрепения от тях кандидат приема отправената по-рано днес покана за дебат от страна на кандидата за президент на ГЕРБ. От екипа на Цачева обявиха, че ще оставят на Радев да реши къде да се състои той.


description: Цена не се споменава, но сделката ще е част от стратегията на Елон Мъск да увеличи производството на електроавтомобили. Германската компания ще...

title: Tesla купува германската Grohmann Engineering

maintext: Цена не се споменава, но сделката ще е част от стратегията на Елон Мъск да увеличи производството на електроавтомобили. Германската компания ще произвежда елементи, които да се ползват в производството на колите Tesla. Целта е германската компания да помогне на Tesla с автоматизирането на производствените процеси, които са крайно нужни на компанията на Елон Мъск, която на няколко пъти през последната година предупреди, че е възможно да не се справи с търсенето на автомобилите си. Tesla иска да произвежда по 500 хил. автомобила годишно до 2018 г.


description: DAX се понижава на старта на сесията. Основният индекс на германския пазар се понижи с 0.10%, като емисията на Bayer го дърпа назад. Компанията...

title: Разнопосочно начало за европейските борси

maintext:
Акциите на Bayer губят над 5% на отваряне
© В© Reuters File Photo / Reuters
DAX се понижава на старта на сесията. Основният индекс на германския пазар се понижи с 0.10%, като емисията на Bayer го дърпа назад. Компанията обяви, че ще емитира 4 млрд. долара конвертируеми облигации, които ще използва, за да финансира придобиването на Monsanto. При падежирането им държателите ще могат да ги конвертират в акции, което ще разводни акционерната структура и вероятно ще понижи цената им. CAC 40 се покачва с 0.15%, а FTSE 100 поскъпна минимално с 0.14%.Информацията е актуална към 10:15ч.